TOM-SAWYER-WEB	Ath miei dera pregària, ua mosca s'auie arturat sus eth dorsièr deth banc deth dauant, e torturaue er esperit de Tom, pr'amor que se heregaue es mans tranquillaments, en tot agarrar-se eth cap damb es braci e heregant-lo tan vigorosaments que lèu semblaue desseparar-lo deth còs, deishant ara vista eth hiu subtil deh còth, e se heregaue es ales damb es pautes deth darrèr e les sarraue sus eth sòn còs coma s'auessen estat haudes de casaca, contunhant tota era sua toilette tan tranquillaments coma se s'en sabesse de qué gaudie de tota seguretat.